NaiveNeuron/SloPal huggingface dataset:
Sopko, Miroslav, poslanec NR SR (2016-05-25):
Ďakujem za slovo, pani predsedajúca. Ako nedá sa mi nepovedať, že mi každá snaha o riešenie tohto pálčivého problému, ako je zabezpečenie toho, aby naozaj mladí ľudia alebo celkovo rodiny mali miesto pre svoje deti v škôlkach, je chvályhodná. Len pri čítaní tohto návrhu zákona som našiel určitý nesúlad, keď reagujem na pána Dostála, tak nie je to len o tých detských skupinkách, teda o detských skupinách, ale napríklad keď sa pozrieme aj na školský zákon, čo je č. 245/2008 Z. z., vieme, že tá materská škola je podľa § 28 ods. 2 zadefinovaná, že zabezpečuje výchovu a vzdelávanie. Tu sa operuje s termínom predškolská starostlivosť. Zatiaľ čo v školskom zákone sa v § 16 ods. 2 jasne určuje, že materská škola zabezpečuje predprimárne vzdelávanie. Čiže myslím si, že, nehovoriac o iných aj vyhláškach, o vyhláške o materskej škole č. 306/2008 Z. z. a tak ďalej, ale bolo by veľmi možnože zlou cestou, aby sme na základe začali vychádzať z toho, že, alebo pri komunikácii s odbornou verejnosťou, že vlastne celý tento termín predškolská starostlivosť bude posúvať to, o čo sa snažili ľudia, učiteľky materských škôl celý ten čas, aby sa naozaj vzdelávanie, predprimárne vzdelávanie dostalo do nášho školského systému, aby sa to začalo chápať, a klesnúť to nejak na úroveň len opatrovateľskej služby. To znamená, že myslím si, že na to by sme mali vždy prihliadať, lebo áno, predprimárne vzdelávanie je súčasťou nášho školského systému a nemali by sme na to zabúdať. Ďakujem.
Brixi, Otto, poslanec NR SR (2013-10-29):
Ďakujem pekne. Pán predseda, kolegyne, kolegovia, Národnej rade bola doručená žiadosť pána predsedu Súdnej rady č. 134/2013, na základe ktorej má Národná rada navrhnúť Súdnej rade dvoch kandidátov na členov disciplinárneho senátu, a to sudcov, z ktorých bude Súdna rada voliť jedného člena disciplinárneho senátu. Dôvodom tejto skutočnosti je zánik člena disciplinárneho senátu JUDr. Hargaša, ktorý sa stal podpredsedom Krajského súdu v Trenčíne. Predseda Národnej rady vyzval oprávnené subjekty, aby v termíne do 28. augusta tohto roka predložili príslušné návrhy ústavnoprávnemu výboru. V určenom termíne boli predložené dva návrhy, z ktorých ústavnoprávny výbor na 50. schôdzi 2013 návrhy prerokoval. Uznesením č. 295 konštatoval, že navrhnuté doktorky pani JUDr. Gajerová a JUDr. Príbelská, PhD., spĺňajú podmienky ustanovené v zákone o sudcoch a prísediacich. Ústavnoprávny výbor zároveň odporučil vykonať voľbu podľa ustanovení zákona o rokovacom poriadku Národnej rady Slovenskej republiky a volebného poriadku o voľbe a odvolávaní iných funkcionárov. Pokiaľ nebude zvolený požadovaný počet kandidátov, odporúča sa podľa čl. 15 ods. 2 volebného poriadku vykonať opakovanú voľbu, do ktorej postupujú všetci navrhnutí kandidáti, ktorí neboli zvolení. Ak ani v opakovanej voľbe nebol zvolený potrebný počet kandidátov, odporúča sa podľa čl. 16 volebného poriadku vykonať novú voľbu. Do novej voľby možno navrhnúť kandidátov, ktorí neboli zvolení vo voľbe ani v opakovanej voľbe. Pán predseda, otvorte, prosím, rozpravu.
V. Sopko, poslanec: (2002-02-13):
Prosím, pán predsedajúci, otvorte k tomuto bodu rozpravu.
P. Paška, predseda NR SR: (2009-10-27):
(Hlasovanie.) 136 prítomných, 86 za, 50 sa zdržalo. Návrh sme schválili. Sme v treťom čítaní . Otváram rozpravu. (Ruch v sále.) Pán poslanec Fronc, hlásite sa do rozpravy? (Odpoveď z pléna.) Nie, je to omyl. Vyhlasujem rozpravu za skončenú. Budeme hlasovať.
Kavecká, Monika, poslankyňa NR SR (2021-12-01):
Ďakujem veľmi pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Mikloško, Jozef, poslanec NR SR (2013-06-20):
Ja si myslím, že treba v prvom rade podporovať základnú telesnú výchovu. Dnes decká necvičia, sú tlsté, choré, lenivé. Tak by som to veľmi skromne povedal. Ďalej atletika je šport, ktorý naozaj vyvolá také morálno-vôľové vlastnosti, ktoré sa mu zídu na celý život. Asi sa spoliehaš len na seba a nie na niekoho druhého. Stolný tenis, dneska najväčší po futbale, najväčšiu členskú základňu má a prakticky je úplne mimo pozornosti, aj v médiách, aj, aj proste peňazí. Hokej a tenis sú iste krásne športy, ale treba na ne veľa peňazí. Treba, aby rodič platil od malička do toho a skôr, neskôr tie decká ujdú von, a to, čo sa doňho dalo, proste hrajú niekde v NHL alebo neviem kde, po veľkých ihriskách. Futbal je určite najkrajšia hra, do smrti ho budem hrávať, ale proste tiež investujeme do hráčov veľa, veľa, veľa, a potom, keď už sú dobrí, naraz odídu. Oni ich preplatia, ostanú vonku, a potom, keď majú doma hrať s Lichtenštajnskom, tak hrajú ako ponocní. Pánboh zaplať za takú hru. Čiže radšej dať do základného, telesnej výchovy a do mladých, ako dávať do, do proste veľkých štadiónov. A vrcholový šport má tak či tak svojich sponzorov. A teda nezabudnúť na športy, ktoré nie sú len hokej, futbal a, a tenis, ale aj napríklad atletika a stolný tenis. Ďakujem.
Hrnčiar, Andrej, podpredseda NR SR (2018-12-13):
Pani poslankyňa Gaborčáková.
Š. Zelník, poslanec: (2009-06-03):
A to ste citovali výroky a odporúčania z Európskej únie, no veď, samozrejme, Európska únia a politici reagujú na to, čo im vy tam podstrčíte. To je celý ten problém, že, bohužiaľ, aj poslanci v Európskom parlamente, ktorí by mali hájiť záujem Slovenska, tak ho nehája, ale práve naopak, chodia a klamú a rozprávajú nepravdu. Ďakujem.
Jurinová, Erika, podpredsedníčka NR SR (2015-05-28):
Pán poslanec Hudacký.
Budaj, Ján, poslanec NR SR (2018-11-28):
Ďakujem pekne. Ťažko všetko komentovať. Ďakujem pani Zimenovej. A na reči, že Slovensko nesmie robiť prieky xenofóbnym Maďarom ani xenofóbnym Čechom, alebo Poliakom, odkazujem, že to sú len dočasné vlády. Slovenský poslanec by mal robiť politiku, v ktorej verne slúži patriotickým cieľom Slovenskej republiky, a tou, tým cieľom ja sa snažím slúžiť a pre ne som v tomto parlamente.
Vášáryová, Magdaléna, poslankyňa NR SR (2013-10-29):
Ďakujem veľmi pekne, pani predsedajúca. Vážené kolegyne, vážení kolegovia, mám dve interpelácie. Prvá je interpelácia na predsedu vlády a znie: „Vo všetkých okolitých krajinách už niekoľko mesiacov funguje výbor na prípravu podujatí k 100. výročiu prvej svetovej vojny, ktorý pripravuje na vládnej úrovni zhodnotenie, účasť svojej krajiny a pripomenutie si pamiatky vypuknutia tejto svetovej kataklizmy. Slovenská vláda podľa mojich vedomostí žiaden takýto výbor nemá. Podľa odhadov slovenských historikov stála prvá svetová vojna život približne medzi 70 až 100-tisíc občanov, teda Slovákov, a nemáme to dodnes vlastne spočítané. V každej slovenskej dedinke ale existuje menší alebo väčší pamätník s menami otcov, mužov či bratov, ktorí obetovali svoje životy. Žiadam vás preto, aby ste ma informovali a prostredníctvom mňa aj parlament a celú slovenskú verejnosť, prečo nenasledujete príklad ostatných európskych krajín, a akým spôsobom sa slovenská vláda pripravuje na spomienky na rok 1914. Zaujíma ma to aj preto, lebo náš rodák Dušan Jurkovič bol tým architektom, ktorý ako prvý zaviedol nebývalú úctu k padlým všetkých národov na jednom cintoríne...“ (Ruch v sále. Prerušenie vystúpenia predsedajúcou.)
Mezenská, Helena, poslankyňa NR SR (2013-02-05):
Takže ja, abstrahujúc od akýchkoľvek politických útokov a konfrontácie, považujem príspevok pána poslanca Uhliarika za naozaj vecný. Ja rovnako na základe doteraz dostupných informácií aj tejto rozpravy si vytváram obraz o tom, že zákon systémom poskytovania zdravotných služieb, zdravotnej starostlivosti veľmi zásadne sa dopredu nepohne. Naopak, som presvedčená, že aj zavedením týchto výmenných lístkov znova rozbujnie a sa rozšíri byrokratizácia, administrácia lekárov už dnes viac administrujú, ako ošetrujú a liečia. Takže vnímam to tak, že ide to na úkor tej činnosti a tých služieb, ktoré lekári naozaj majú poskytovať, okrem toho rovnako sa domnievam, že bude to viesť k prehĺbeniu šikany pacientov, pre ktorých už dnes s výnimkou dôchodcov je naozaj veľkým luxusom vôbec ochorieť. Takže v ďalšom prípade vlastne mne ani tento zákon nedáva odpoveď na to, ako systémovo zabezpečiť redukciu spotreby liekov, ako zamedziť čoraz väčšiemu vplyvu a rozbujneniu samotného farmaceutického priemyslu. Takže pokiaľ tento zákon nedáva odpoveď na tak zásadné otázky, naozaj ani ja zaňho nemôžem zahlasovať, pretože aj pre mňa nepredstavuje systémovú zmenu, ako zlepšiť a sprehľadniť poskytovanie zdravotných služieb. Ďakujem.
Figeľ, Ján, podpredseda NR SR (2012-07-27):
Ďakujem pekne. Pán poslanec Viskupič.
Laurenčík, Milan, podpredseda NR SR (2021-09-29):
Pán poslanec Tomáš Taraba s faktickou poznámkou, nech sa páči.
Jurinová, Erika, podpredsedníčka NR SR (2014-12-09):
Reakcia na faktickú poznámku, pán poslanec Viskupič.
Grendel, Gábor, poslanec NR SR (2017-05-18):
Ďakujem pekne. Už som sa zľakol, že mi, Peter, vyfúkneš pointu. Pretože ja som sa chcel opýtať, že podľa tohto úradu geodézie, ako by sme mali správne nazval slovo brexit. Či „spojenexit“ alebo „Spojené kráľovstvoxit“, alebo čo by bolo také primerané, aby sme neporušili jazykové pravidlá?
Laurenčík, Milan, podpredseda NR SR (2021-11-30):
Na faktické poznámky bude teraz reagovať pán poslanec Tomáš Taraba, nech sa páči.
B. Bugár, podpredseda NR SR: (2006-02-03):
(Hlasovanie.) Prítomných 133, za 114, zdržalo sa 16 poslancov, nehlasovali 3. Konštatujem, že návrh sme schválili. Teraz prosím predsedu ústavnoprávneho výboru pána poslanca Drgonca, aby uvádzal hlasovania, a to najprv k návrhu Výboru Národnej rady Slovenskej republiky pre ľudské práva, národnosti a postavenie žien na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1371). Nech sa páči. J. Drgonec, poslanec: Takže vstupná informácia. V rozprave nevystúpil nijaký poslanec a tým pádom ani nezaznel nijaký pozmeňujúci návrh. Dovoľte, aby som veľmi stručne zosumarizoval, o čom sa ide hlasovať vzhľadom na to, že ide o návrh na zmenu ústavy. Predloženým návrhom sa vytvára obsahová zmena v tom, že verejný ochranca práv by mal nadobudnúť právo predkladať návrhy na Ústavný súd Slovenskej republiky.
Blanár, Juraj, podpredseda NR SR (2021-06-29):
Ďakujem, pán podpredseda vlády. Teraz dávam slovo spoločnému spravodajcovi, predsedovi výboru pre financie a rozpočet pánovi poslancovi Mariánovi Viskupičovi a prosím ho, aby podal správu o výsledku rokovania materiálu vo výboroch Národnej rady. Nech sa páči.
Dostál, Ondrej, poslanec NR SR (2019-09-18):
Ďakujem všetkým kolegom za vecné reakcie. Asi nestihnem na všetkých zareagovať. Pán poslanec Kéry, povedali ste, že máme videnie sveta diametrálne odlišné. Presne to mi včera povedal pán poslanec Jarjabek v televíznej diskusii, neviem, či môžem použiť vlastné meno TA3, keď sme sa bavili o tlačovom zákone. Však je to úplne normálne, že máme diametrálne odlišné videnie sveta. Vy nezakazujete iba skratky vlastných podstatných mien, ale aj samotné vlastné podstatné, podstatné mená. A teda zakazujete uvádzať napríklad poslanec Národnej rady Slovenskej republiky alebo poslanec, poslanec NR SR, čo sa, samozrejme, dá jednoducho obísť, že tam napíšete poslanec parlamentu. Ale zdá sa mi absurdné, absurdné to uvádzať. Napríklad už spomínaný poslanec Jarjabek, ktorý je koľké, tretie, štvrté či koľké volebné obdobie je poslancom Národnej rady, tak si tam nebude uvádzať, že je poslancom Národnej rady. Však to je, to je podstatná informácia, to je de facto jeho, jeho zamestnanie pod, pod, ako poslanca Národnej rady ho poznajú ľudia, tak prečo by si tam nemal uvádzať takúto informáciu? Ale z hľadiska informácií pre ľudí je toto dôležité. Je to dôležité rovnako ako to, či, či je za SMER, alebo je nezávislý, nezávislý kandidát. A, pán poslanec Podmanický, no vy v SMER-e máte takú tendenciu používať veľmi silné slová. Toto nebol žiadny volebný podvod, keď sa niekto prihlási k zoskupeniu, ku ktorému patrí, tak je to korektné voči voličom. Volebný podvod potom môže byť aj to, keď niekto je členom SMER-u a kandiduje ako nezávislý... (Prerušenie vystúpenia časomerom.)
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 139, za 127, proti 9, 3 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Hrušovský, predseda NR SR: (2003-12-12):
Budeme voliť teda ešte raz návrhy na kandidátov, dvoch kandidátov na sudcov Ústavného súdu a kandidáta na voľbu generálneho prokurátora, páni poslanci. A platné sú tie hlasovacie lístky, kde bude pri každom mene zakrúžkované vyjadrenie vôle poslanca. Páni poslanci... (Reakcia z pléna.) Nie. Skrutátori, vlastne volebná komisia pripravená? Pani poslankyňa Beňová. Páni poslanci, môžeme pristúpiť k hlasovaniu? (Akt tajného hlasovania.)
Halák, Róbert, poslanec NR SR (2020-11-03):
Pán predsedajúci, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že návrh zákona prerokujeme v treťom čítaní ihneď.
Hrušovský, Pavol, podpredseda NR SR (2011-02-09):
Pán poslanec Jurčík.
Hrnčiar, Andrej, poslanec NR SR (2012-12-18):
Ďakujem veľmi pekne za slovo. Ja si to odskúšam, že teda, či to ide. Takže ďakujem kolegom za strpenie. Vážená pani predsedajúca, vážený pán minister, vážené kolegyne, kolegovia, chcel by som začať na úvod tak ako moji predrečníci, že mi je ľúto, že sa táto debata o stave justície na Slovensku neuskutočnila vtedy, keď bola zvolaná mimoriadna schôdza parlamentu. Chýbalo trochu veľkorysosti od vládnych kolegov a mohli sme slovenskej verejnosti uštedriť jednu zbytočnú roztržku a jedno zbytočné divadlo. Opozícia nemala inú možnosť a využila svoje právo a podala návrh na odvolanie ministra spravodlivosti kvôli tomu, aby nám vôbec bolo umožnené v tejto snemovni o tomto probléme, akým justícia je, diskutovať. Osobne ma teší, že sa na súčasnú schôdzu zaradil tento bod a stiahol sa návrh na odvolanie ministra spravodlivosti, za ktorý, musím sa priznať, by som ja nebol osobne hlasoval. Naša spoločnosť prešla od nežnej revolúcie zásadnými zmenami. Za najhoršie a najtemnejšie obdobie novodobej slovenskej histórie považujem obdobie mečiarizmu. Noc dlhých nožov, krádež štátnych firiem, rozkvet podsvetia, výbuchy áut, únos prezidentovho syna, zneužívanie tajnej služby, vraždy, medzinárodná izolácia, demarše a diplomatické nóty. Toto sú slovné spojenia, ktoré vo mne evokujú pojem mečiarizmus. Mám v čerstvej pamäti, ako som dostal v 1997 roku výpoveď z divadla za to, že som sa pridal k drvivej väčšine štrajkujúcich umelcov, ktorí boli proti hudecovskej transformácii kultúry. Bolo to obdobie strachu, na ktoré spomínam nerád. Ani neviem, ktorý z vtedajších politikov povedal, že pracovnou metódou Vladimíra Mečiara bola lož. Ja by som k tomu dodal, že aj rozsievanie strachu. (Obrazová a zvuková prezentácia na obrazovkách v sále.) (Prerušenie prezentácie predsedajúcou.
Bugár, Béla, podpredseda NR SR (2011-02-04):
Pán poslanec Dostál.
P. Farkas, poslanec: (2003-10-24):
Gestorský výbor nedostal do začatia rokovania o spomínanom vládnom návrhu zákona žiadne stanoviská od poslancov Národnej rady v súlade s príslušnými paragrafmi nášho rokovacieho poriadku. K predmetnému návrhu zákona zaujali výbory Národnej rady tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie, rozpočet a menu uznesením č. 205 zo 14. októbra 2003, Ústavnoprávny výbor NR SR uznesením č. 224 zo dňa 1. októbra 2003, Výbor NR SR pre hospodárstvo, privatizáciu a podnikanie uznesením č. 175 zo dňa 7. októbra 2003, Výbor NR SR pre pôdohospodárstvo uznesením č. 83 zo dňa 7. októbra 2003, Výbor NR SR pre obranu a bezpečnosť uznesením č. 123 zo dňa 9. októbra 2003 a napokon výbor pre ľudské práva, národnosti a postavenie žien uznesením č. 135 zo dňa 10. októbra 2003. V spoločnej správe pod bodom IV sú uvedené všetky pozmeňujúce a doplňujúce návrhy, ktoré boli prijaté v spomínaných výboroch. O týchto pozmeňujúcich a doplňujúcich návrhoch budem odporúčať hlasovať nasledovne. Spoločne o všetkých bodoch, ktoré gestorský výbor odporúča schváliť, okrem bodu 18. O bode 18 budeme osobitne hlasovať vzhľadom na to, že aj bod 19 sa vzťahuje na účinnosť tohto vládneho návrhu zákona a bod 19 je komplexnejší a lepšie rieši túto problematiku a spoločne budeme ešte hlasovať o bodoch 5 a 6, ktoré gestorský výbor neodporúča schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 238/2001 Z. z. Colný zákon v znení neskorších predpisov, odporúča Národnej rade Slovenskej republiky schváliť s pozmeňujúcimi a doplňujúcimi návrhmi. Súčasne ma gestorský výbor poveril jednak predniesť túto spoločnú správu na pléne Národnej rady a navrhnúť potom po rozprave hlasovať, formu hlasovania, spôsob hlasovania o pozmeňujúcich a doplňujúcich návrhoch, ako aj o postúpení tohto návrhu do tretieho čítania. Ďakujem vám pekne za pozornosť.
Madej, Róbert, poslanec NR SR (2016-07-07):
Ja som predniesol procedurálny návrh. Národná rada má na svojej schôdzi overovateľov, prostredníctvom ktorých môžte zisťovať prípadne počty, pokiaľ hovoríte, že tu nemáte zistený alebo nemáte upravený spôsob, akým zisťovať počet poslancov, máte hlasovanie. Hrubým spôsobom ste porušili rokovací poriadok a ja vás žiadam, aby ste dali hlasovať tak, ako sa hlasovať má. Z toho, čo spočítal pán poslanec Galko, snáď nebudeme rokovať?
Martinák, Ľuboš, poslanec NR SR (2012-08-03):
Ďakujem za slovo. Pán poslanec Osuský, mám zato, že pani podpredsedníčka parlamentu, ktorá vedie momentálne túto schôdzu, vás skutočne veľmi správne upozornila, aby ste rozprávali k veci. Ja som tu z vašich úst počul zmes jabĺk, hrušiek a všetkého možného, a preto by som vás požiadal, aby ste vo faktickej poznámke nás upozornili alebo nám dali najavo, čo svojou rozpravou ste chceli povedať. Toľko ste tu hovorili o tých klamstvách, o pravde. Pravda, pán poslanec Osuský, je však taká, že opäť nie za svoju politickú stranu, ale pod krídlami teraz SaS-ky ste v parlamente a v predchádzajúcom volebnom období tiež nie za svoju stranu, ale pod krídlami MOST-u – HÍD. Takto zrejme prebehujete zo strany na stranu, ako vám pasuje a takto hovoríte aj v rozpravách. Čiže ja by som vás žiadal aspoň za seba, už keď som vás počúval, aby ste povedali, čo ste chceli tou rozpravou povedať. Ďakujem.
P. Hrušovský, podpredseda NR SR: (2002-07-10):
Prosím pána predsedu výboru pre verejnú správu pána poslanca Kovačiča, aby uviedol návrh. D. Kovačič, poslanec: Pán predsedajúci, keďže neboli vznesené žiadne pozmeňujúce ani doplňujúce návrhy k predmetnému návrhu...
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 129 poslancov, za 47, proti 34, zdržalo sa 46, nehlasovali 2. Uvedený návrh sme neschválili.
Žiga, Peter, podpredseda NR SR (2024-01-09):
Pani poslankyňa Bittó Cigániková.
Dostál, Ondrej, poslanec NR SR (2017-12-13):
V súlade s § 146 ods. 1 zákona o rokovacom poriadku vyslovujem pochybnosť o postupe Národnej rady podľa tohto zákona v dvoch prípadoch a navrhujem, aby o nich predsedajúci rozhodol po predchádzajúcom stanovisku ústavnoprávneho výboru. Po prvé otázka, či Národná rada môže jedným uznesením schváliť tajné hlasovanie podľa § 39 ods. 8 zákona o rokovacom poriadku v troch rôznych navzájom nesúvisiacich hlasovaniach. A po druhé, či Národná rada schválením tajného hlasovania v jednej veci zároveň môže schváliť tajné hlasovanie v inej súvisiacej, ale odlišnej veci, nie druhé kolo voľby, hoci to nie je pred hlasovaním explicitne uvedené. Odôvodnenie: Prvá situácia nastala včera, keď predsedajúci dal hlasovať o troch návrhoch na tri tajné hlasovania v troch rôznych veciach, tri rôzne parlamentné tlače, tri rôzne body rokovania. Voľba člena Rady pre vysielanie a retransmisiu, voľba člena Regulačnej rady a voľba člen Súdnej rady. (Prerušenie vystúpenia časomerom.)
Beblavý, Miroslav, poslanec NR SR (2017-02-10):
Ďakujem pekne. Rovnako ako ostatné návrhy v tomto bloku sa týka kultúry, a teda rieši otázku prenosu knižníc. Opäť, tak ako v ostatných prípadoch, primárne sa tieto verejné služby budú transferovať na mestá, v ktorých sídlia, s možnosťou poistky pre štát ich zriaďovať centrálne, ak by tam bol nejaký špeciálny dôvod hodný zreteľa.
Šefčík, Marek, poslanec NR SR (2021-11-04):
Ďakujem pekne. Pán poslanec Suja, vy ste povedali, že zjavne im tečie do topánok. Ja vnímam Jara Šíbla ako odborníka, ktorého vy nemáte problém urážať, jeho, ale aj ďalších vašich oponentov. Takto diskutujete a tak sme to zažili aj v lete, keď o tejto reforme sa malo rokovať už pár mesiacov dozadu, ale pán minister Budaj, štátni tajomníci, Jaro Šíbl a ďalší ľudia chodili po Slovensku, po tých národných parkoch a vysvetľovali veci. Vy ste naproti tomu huckali ľudí proti, dávali ste im nepodložené argumenty, všelijaké manipulácie, aby ste ich, aby ste ich nabudili, a vieme, ako to dopadlo. Vašu agresivitu zdokumentovali aj nejaké videá. Takže ja si nemyslím, že, že Jarovi Šíblovi tečie do, do topánok, ale tu zrejme niekomu ide o nejaké kšefty, ktoré by sa týmto, touto novelou zákona mohli zastaviť, a to je z môjho pohľadu, keď vnímam tú diskusiu, veľký problém, pretože na jednej strane je pokojná diskusia, pokojná, argumenty a na druhej strane ja vnímam nejakú agresivitu, vulgárne vystupovanie, nazývanie Jara Šíbla ako predkladateľa takými hrubými obvineniami z toho, že sa chce na niečom obohatiť. Ďakujem. (Potlesk.)
Číž, Miroslav, doterajší podpredseda NR SR (2010-07-08):
Pán poslanec Zsolt Simon.
P. Hrušovský, podpredseda NR SR: (2002-05-22):
(Hlasovanie.) Prítomných je 101 poslancov, za 86, zdržalo sa 8, nehlasovalo 7. Návrh sme schválili. Prosím ďalší návrh. Ľ. Macháček, poslanec: Ďalej odporúčam, aby predmetný návrh zákona bol pridelený na prerokovanie Ústavnoprávnemu výboru Národnej rady, Výboru Národnej rady pre financie, rozpočet a menu a ďalej výboru pre hospodárstvo, privatizáciu a podnikanie a zároveň, aby bol gestorským výborom určený výbor pre hospodárstvo, privatizáciu a podnikanie.
P. Hrušovský, predseda NR SR: (2003-02-06):
Panie poslankyne, páni poslanci, toto hlasovanie vyhlasujem za neplatné, pretože viacej poslancov nie je v rokovacej sále, bolo by to neobjektívne. Pán poslanec Galbavý! Prosím, páni poslanci, prezentujme sa a hlasujme o návrhu pána poslanca Mikloška, aby sme dnes rokovali do skončenia bodu programu. (Hlasovanie.) 127 prítomných, 113 za návrh, 8 proti, 5 sa zdržalo, 1 nehlasoval. Návrh sme schválili. Nech sa páči, pán predseda zahraničného výboru.
Vitteková, Anna, poslankyňa NR SR (2015-12-21):
Vážený pán predseda, vážené panie poslankyne, páni poslanci, dovoľte, aby som vás informovala o prerokovaní Zákona z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky, tlač 1868, v ústavnoprávnom výbore. Prezident Slovenskej republiky rozhodnutím z 21. 12. 2015 vrátil predmetný zákon na opätovné prerokovanie Národnej rade. V rozhodnutí uviedol dôvody vrátenia zákona a v časti III navrhol pripomienky. Predseda Národnej rady rozhodnutím č. 1883 z 21. 12. 2015 pridelil predmetný zákon vrátený prezidentom na prerokovanie ústavnoprávnemu výboru, a to aj ako gestorskému výboru. Ústavnoprávny výbor prerokoval pripomienky pána prezidenta na 124. schôdzi dnešného dňa 21. 12. 2015 a uznesením odporučil vrátený zákon po opätovnom prerokovaní schváliť v pôvodnom znení. Ústavnoprávny výbor ako gestorský výbor odporúča Národnej rade po opätovnom prerokovaní hlasovať spoločne o pripomienkach prezidenta 1 až 5 uvedených v časti III.A. tejto správy so stanoviskom gestorského výboru neschváliť. V prípade, že Národná rada vyššie navrhnuté pripomienky neschváli, odporúča hlasovať spoločne o pripomienkach 1 a 2, ktoré sú uvedené v časti III.B. tejto správy so stanoviskom gestorského výboru neschváliť. Gestorský výbor ďalej odporúča Národnej rade pri hlasovaní o vrátenom zákone ako celku uvedený vrátený zákon schváliť v pôvodnom znení. Správa ústavnoprávneho výboru o výsledku prerokovania zákona vráteného prezidentom, tlač 1868a, bola schválená uznesením výboru č. 775. Výbor ma zároveň poveril, aby som Národnú radu informovala o výsledku rokovania ústavnoprávneho výboru o vrátenom zákone. Pán predseda, teraz otvorte rozpravu.
Krnáč, Kamil, poslanec NR SR (2011-03-22):
Pán kolega, sám dobre viete, prečo tento zákon musí byť znova prerokovávaný. Nestala sa chyba v Národnej rade Slovenskej republiky, ale v Kancelárii prezidenta Slovenskej republiky, vďaka čomu musíme znova naprávať určité problémy, ktoré vznikli z pohľadu tých časových a terminologických záležitostí. Chcel by som vás vyzvať, aby ste nezamieňali neustále nezávislosť súdnictva so svojvôľou súdnictva. Justícia na Slovensku je, žiaľbohu, v pozícii teenagera, ktorého sme pustili na párty a on nám urobil hanbu. Žiaľbohu, naša justícia, je smutné, že to musím konštatovať, nedozrela na samosprávu. Jediné, čo sa stalo za uplynulých ix rokov, bolo to, že sudcovia a justícia si vytvorila akúsi zónu bezpečia, do ktorej nikto nesmie zasahovať vrátane verejnosti. A namiesto toho, aby justícia slúžila spoločnosti, teda nám všetkým, tak začala slúžiť iba sama sebe. To, že sudcovia rozhodujú o tom, kto bude novým sudcom, tak to len podčiarkuje tento moment, kde tento systém, ktorý vlastne začína pôsobiť vyslovene iba samoreplikatívne, nie je nijakým spôsobom ovplyvniteľný z vonkajšieho prostredia, a to vrátane verejnosti, ktorá je dlhodobo nespokojná s výkonom súdnej moci. Takže k justičným čakateľom. Nie je normálne, aby justičný čakateľ, ktorého jeho táto pozícia nevznikla na základe žiadnych objektívnych kritérií, ale iba na základe takýchto, tak ako bolo povedané, rodinkárskych a rôznych klientelistických náležitostí, aby tento človek sa domáhal práv ústavných. Pretože ústavné práva žiadnu takúto pozíciu nezaručujú. Ak má ktorýkoľvek človek záujem byť sudcom, tak má splniť oficiálne kritériá na základe kontroly verejnosti a v tom prípade, keď sa stane sudcom, už žiadne jeho práva nebudú upierané. Ďakujem. (Potlesk.)
Grendel, Gábor, podpredseda NR SR (2020-11-04):
Hlasujeme o skrátení lehoty. Prezentujme sa a hlasujme. (Hlasovanie.) Prítomných 110 poslancov, za 88, proti nikto, zdržalo sa 22 poslancov, nehlasovalo 0 poslancov. Konštatujem, že sme skrátili lehoty.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 145 poslancov, za 138, proti žiadny, zdržalo sa, nezdržal sa nikto, nehlasovali 7. Konštatujem, že sme tento návrh schválili. Opäť vám ďakujem. Pokračujeme hlasovaním o bode 22 programu, je to prvé čítanie o návrhu poslankyne Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti, tlač 1144. Spravodajkyňou je opäť pani poslankyňa Lucia Drábiková. Prosím ju, aby hlasovanie uviedla. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1144.)
Grendel, Gábor, podpredseda NR SR (2021-05-03):
Pán poslanec Karahuta.
Bugár, Béla, podpredseda NR SR (2011-07-06):
Pán poslanec Lazár.
Kuffa, Štefan, poslanec NR SR (2021-11-11):
Ja tak trochu nadviažem. Som 16 rokov pracoval pri zomierajúcich ľuďoch a viem, čo sú zomierajúci pacienti, aj, aj viem, čo sú pľúcne ventilátory. Kým pľúcne ventilátory na Slovensku neboli na interných oddeleniach a podobne, my sme tie pľúcne ventilátory a mali sme deti na nich napojené. Ale, pán minister, využijem aj to, že tu ste, a reagoval na vás aj predrečník, ja som vám aj kládol takú otázku ako, na hodine otázok, ako sú zdravotníci pripravení na ďalšiu vlnu pandémie. Ste mi to siahodlho vysvetlili, že ako sme pripravení, no a teraz stále plačeme, že nie sme pripravení. My nemáme nedostatok pľúcnych ventilátorov, veď vyrába to Stará Turá, Chirana, my máme dostatok pľúcnych ventilátorov, ale my nemáme personál, ktorí by to zvládal, a toto je ten problém. Ak my tento problém nevyriešime, darmo my budeme mať pľúcne ventilátory, ľudia nám budú zomierať. A najväčšou chybou, ktorou je, pán minister, to je to, že my v podstate necháme ako tých ľudí, neliečime ich, neriešime ich hneď v tých prvých fázach, keď sú pozitívni, ale necháme to tak ďaleko dôjsť, že sa ocitajú na pľúcnych ventilátoroch. Pacienti, ktorí sa už ocitajú na pľúcnych ventilátoroch, žiaľ, musím povedať, mnohí z nich zomierajú. To už je vážny, veľmi ťažký stav. A zaťažovať firmy nadmernými nákladmi pri tých testovaniach, to myslím, že nemyslíme vážne, a ľudia naozaj majú toho plné zuby. Kým pri tej prvej vlne ľudia tlieskali zdravotníkom, ja si lekárov, zdravotné sestry vážim, veď my máme plnú rodinu lekárov, ja nemôžem nadávať ani to, ale ľúto mi je to, že mnohí lekári aj mladí lekári, veď tu vyše 2,5-tisíc zdravotníkov chystá sa odísť, ujsť preč, my ich zákonom musíme chrániť proti verbálnym útokom. Predtým im tlieskame, teraz na nich nadávame. Nezvyšujme toto napätie, ktoré tuná je. A tá šikana na hraniciach je iba na Slovensku.
Hort, Milan, podpredseda NR SR (2010-12-10):
Aj návrh na uznesenie prečítajte.
Dostál, Ondrej, poslanec NR SR (2023-12-14):
Pán poslanec Galko, ja som chcel vo svojej faktickej poznámke upozorniť presne na to, na čo si už ty upozornil vo svojom procedurálnom návrhu, že bolo to prečítané naozaj veľmi rýchlo, a teda neviem, či ti teraz bude umožnené, aby si to prečítal znovu, ale aspoň by som ťa chcel poprosiť, že nabudúce, ak budeš čítať nejaký takýto pozmeňujúci návrh, tak skús to čítať trochu pomalšie, aby sme mali šancu to zachytiť, lebo to bolo naozaj strašne, strašným tempom a bol problém to všetko zachytiť. A ja osobitne, teda však celé je to dobre, to ja uznávam, ale mňa teda osobitne z toho pozmeňujúceho návrhu zaujali body 3, 7, 12, 19, 25, 29, 31, 35, 42, 47, 55, 51, 52, 59, 64, 74, 75, 77, 79, 83, 86, 90, 92, 96, 108, 113, 120, 128, 137... Asi nestihnem všetky, ale teda zaujímalo by ma, ktoré ty považuješ také najdôležitejšie z tých bodov a či plánuješ rokovať s vládnou koalíciou, aby niektoré z nich podporila, alebo teda asi nemáme nerealistické očakávanie, že by vládna koalícia podporila všetky, ale tak možno aspoň niektoré, ktoré myslí, že by bola šanca, že by sme vyrokovali s koalíciou.
Bugár, Béla, podpredseda NR SR (2016-10-12):
Ďakujem. Otváram rozpravu o tomto bode programu. A nakoľko som nedostal žiadnu písomnú prihlášku, pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Predpokladám, pán minister, že nechcete zaujať stanovisko k rozprave, ktorá ani nebola. Spravodajkyňa tiež nie. Ďakujem pekne. Prosím? (Reakcia spravodajkyne.) Nech sa páči, ale hlasuje sa o piatej normálne. Ináč, nech sa páči.
M. Dzurinda, predseda vlády SR: (2002-05-30):
J. Migaš, predseda NR SR: Pán minister Kňažko príde?
Vaľová, Jana, poslankyňa NR SR (2013-03-20):
Prosím, pán predseda, dajte hlasovať o bode 10 zo spoločnej správy so stanoviskom gestorského výboru schváliť. Upozorňujem, že v rozprave bol podaný komplexný návrh. Takže hlasujeme, alebo dajte o tom hlasovať.
Sulík, Richard, predseda NR SR (2011-09-13):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Jedna pani poslankyňa. Uzatváram možnosť sa prihlásiť do rozpravy. Pani poslankyňa Obrimčáková, máte slovo.
Laššáková, Jana, podpredsedníčka NR SR (2015-10-30):
Pán poslanec Zajac, nech sa páči.
Potocký, Milan, poslanec NR SR (2020-11-24):
Ďakujem za slovo, pán predsedajúci. Vážený pán predsedajúci, pani ministerka, dovoľte mi, prosím, ako navrhovanému spravodajcovi výboru predniesť spoločnú správu výborov Národnej rady o prerokovaní výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa mení a dopĺňa zákon č. 220/2007 Z. z. o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov v znení neskorších predpisov (tlač 278), v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 348 z 21. októbra 2020 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona (tlač 278) schváliť. Výbory Národnej rady Slovenskej republiky, ktoré predmetný návrh zákona prerokovali, odporúčajú o pozmeňujúcich a doplňujúcich návrhoch hlasovať spoločne o bodoch 1 až 9 s odporúčaním schváliť. Spoločná správa výborov Národnej rady bola schválená uznesením č. 77 z 23. novembra 2020. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som, otvorte, prosím, rozpravu.
Sulík, Richard, poslanec NR SR (2011-12-01):
Na grémiu bolo dohodnuté, že nepôjde, toto je tá druhá vec. Veď v poriadku, zaradenie, to je v poriadku, že sme schválili, len nevidím dôvod na skrátené konanie.
Blaha, Ľuboš, podpredseda NR SR (2023-12-12):
Pán Pročko, sála zjavne nie je uznášaniaschopná, takže nedám hlasovať o vašom návrhu, ale pri najbližšej príležitosti určite áno, čiže chcete dať prerušiť schôdzu, lebo sa vám nepáči niečo, dobre. Pán poslanec Marek Krajčí, máte dneska priestor pre rozpravu, páči sa. Nie je prítomný v sále pán Krajčí Takže, pani poslankyňa Bittó Cigániková, nech sa páči, máte priestor.
Šeliga, Juraj, poslanec NR SR (2022-03-16):
Ďakujem pekne, pán podpredseda. Dámy a páni, dovoľte mi, aby som vás informoval o prerokovaní tohto návrhu ústavného zákona vo výboroch. Tento návrh bol pridelený na prerokovanie ústavnoprávnemu výboru a výboru pre európske záležitosti. Gestorský výbor bol ústavnoprávny výbor. Nedostali sme žiadne stanoviská od poslancov, ktorí nie sú členmi výboru. Rovnako tento návrh zákona prerokoval výbor pre európske záležitosti a odporučil ho schváliť. Ústavnoprávny výbor neprijal žiadne uznesenie, keďže nebol potrebný, získaný potrebný súhlas nadpolo..., trojpätinovej väčšiny všetkých členov, keďže ide o ústavný zákon. Návrh spoločnej správy výboru vrátane stanovisko gestorského výboru prerokoval ústavnoprávny výbor na našej schôdzi, ale stanovisko, ani návrh spoločnej správy neboli schválené, keďže nebola dosiahnutá potrebná väčšina. Pán predseda ústavnoprávneho výboru ma určil ako spravodajcu, preto vám predkladám túto informáciu. Prosím, pán podpredseda, aby ste otvorili rozpravu.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 136, za 119, proti nikto, zdržalo sa 17. Uvedené body sme schválili.
Laurenčík, Milan, podpredseda NR SR (2021-12-10):
Ďakujem veľmi pekne. Takže hlasovať o tomto zákone budeme v utorok o 17.00 hod. Ja ďakujem obom a prerušujem rokovanie o tomto bode programu. Ďalším bodom programu je návrh na zvolenie podpredsedníčky Dozornej rady Úradu pre dohľad nad zdravotnou starostlivosťou . Návrh je uverejnený ako tlač 791. Prosím pána ministra Lengvarského, aby sa ujal slova a uviedol tento návrh vlády. Nech sa páči.
Kollár, Boris, predseda NR SR (2021-05-28):
Vážené pani poslankyne, páni poslanci, v mene štyroch poslaneckých klubov, za hnutie OĽANO, SME RODINA, ZA ĽUDÍ a SaS, podávam procedurálny návrh, aby sme po prejednaní tlače 541, to je Anka Záborská, hlasovali až na ďalšej, júnovej schôdzi. Ďakujem.
Glváč, Martin, podpredseda NR SR (2017-09-07):
Ďakujem. S reakciou nikto. Končím možnosť prihlásiť sa. Ďalšia v rozprave; o vystúpenie v rozprave požiadala pani podpredsedníčka Lucia Ďuriš Nicholsonová. Nech sa páči.
Bublavý, Dušan, poslanec NR SR (2017-02-02):
Pán podpredseda, najprv dajte hlasovať o bodoch 1 až 7 zo spoločnej správy s odporúčaním gestorského výboru schváliť.
P. Hrušovský, predseda NR SR: (2004-06-17):
D. Bollová, poslankyňa: Ďakujem pekne, pán podpredseda. Ja som sa nepýtala, koľko stál výstroj policajtov, pretože viem, že sa nezničí a zostane im. Základ mojej otázky znel, ako hodnotíte spravodajstvo Slovenskej informačnej služby, resp. iných spravodajských služieb, ktoré hovorili o desaťtisícových demonštráciách. Predsa nemôžete mi odpovedať takým spôsobom, že nejaké občianske združenia hlásili 10 000. A keby nejaké občianske združenia nahlásili 5 miliónov, tak my to zoberieme? Na čo máme potom spravodajské služby? Na to som sa pýtala, ale keďže tu nie je pán premiér, tak ani mi nemusíte odpovedať. Ďakujem.
Zmajkovičová, Renáta, podpredsedníčka NR SR (2014-09-23):
Ďakujem. Otváram všeobecnú rozpravu. Do rozpravy som dostala jednu písomnú prihlášku. Pán poslanec Mikuláš Huba, nech sa páči.
Hrušovský, Pavol, podpredseda NR SR (2010-10-14):
Pán poslanec Raši bol jediný písomne prihlásený poslanec do rozpravy. Pýtam sa pánov poslancov, či sa chce niekto prihlásiť do rozpravy k predloženému návrhu vlády ústne? Dvaja páni poslanci. Poslanec Markovič a Novotný. Končím možnosť ďalších prihlášok do rozpravy. Nech sa páči, pán predseda výboru Novotný.
V. Veteška, podpredseda NR SR: (2005-06-21):
Teraz pristúpime k prvému čítaniu o vládnom návrhu zákona o Slovákoch žijúcich v zahraničí a o zmene niektorých zákonov . Vládny návrh zákona ste dostali ako tlač 1195. Návrh na jeho pridelenie na prerokovanie výborom máte v rozhodnutí č. 1202. Prosím podpredsedu vlády a ministra spravodlivosti pána Daniela Lipšica, aby uviedol vládny návrh zákona.
Jurinová, Erika, podpredsedníčka NR SR (2015-02-18):
Pán poslanec Číž, pán podpredseda, nech sa páči.
Pročko, Jozef, poslanec NR SR (2021-05-05):
Ďakujem veľmi pekne. Ja budem veľmi krátky. Už ste počuli od mojich predrečníkov aj vo faktických poznámkach, že sa tento fond naozaj zneužíval, zneužíval. To, čo sa dialo, ja viem z osobného, naozaj z osobného, z osobných skúseností, pretože naozaj s rómskou kultúrou spolupracujem dlhé, dlhé roky. Robím tábory pre deti a peniaze, ktoré, ja som nikdy nedostal od štátu nič, ale peniaze, ktoré sa dostávali na tie, takéto kultúrne akcie, tak končili v rukách ľudí, ktorí boli veľmi blízko stranícky. A dnes som tu počul v sále pána Ďuricu, ktorý povedal, že majú v strane človeka, ktorý o takýchto veciach vedel. Nikdy som nepočul od ĽSNS v minulosti, že by takéto niečo niekedy boli povedali, že takéto niečo sa niekde dialo. Nikdy som od ĽSNS nebol počul, že by niekedy v minulosti, teda neviem, či ĽSNS stará, alebo ĽSNS nová teraz to je, ale nikdy som nepočul, že by niekedy v minulosti boli čokoľvek na akékoľvek škandály bývalej vlády povedali, čo len jedno jediné slovíčko. Je to veľmi zaujímavé a je to na občanoch, aby si posúdili, prečo toto robili chlapci v zelených tričkách. Ale ja som hlboko vďačný za to, že pán Ďurica povedal, že verí, počuli ste to všetci, že to budeme robiť spravodlivo. A naozaj aj moji kolegovia Vaňová, Herák a Pollák sú zárukou, máme tu aj starostu z obce, ktorú naozaj veľmi príkladne a ukázal všetkým, ako sa to má robiť s rómskym problémom. Takže ja verím, že v tejto koalícii tu nastane obrovský obrat a peniaze, ktoré majú ísť pre kultúru národnostných menšín, tam pôjdu. Ďakujem veľmi pekne. (Potlesk.)
Vašečka, Richard, poslanec NR SR (2012-09-14):
Ďakujem. Poprosil by som, budem reagovať aj na pani Vaľovú, tak by som, ak by mohla. Ja by som povedal, že teda na rozdiel od toho, že by som mohol tiež zavrtnúť o tom, že človek má byť disciplinovaný a čakať, kedy dostane príležitosť vo faktickej poznámke, a nevykrikovať počas vystúpenia kolegu, tak by som povedal, že som presvedčený, že keď je zákon v prvom čítaní, je treba hovoriť aj o ideových nasmerovaniach. Tie také technické pozmeňujúce sú do druhého čítania a prípadne tie technicko-legislatívne do tretieho čítania. Preto som vystúpil a vystúpil som krátko. Nechcel som vôbec zdržovať ani odvádzať pozornosť, ale reagoval som na veci, ktoré už v tejto debate padli, či už vo faktických poznámkach, alebo vo vystúpeniach, a pokladal som za správne uviesť to na pravú mieru. K pánu Brockovi, že som pochválil teda poslancov SMER-u, resp. sociálnych demokratov, tým dobre, že to robia dobre, som myslel, že to robia šikovne, že im to funguje a zaberá na voličov, že niekedy práve tá pravica tie veci nevie až tak dobre podať, že sa môžme od nich v tomto učiť. Ďakujem veľmi pekne.
P. Hrušovský, predseda NR SR: (2005-01-20):
Ľ. Lintner, poslanec: Ospravedlňujem sa cteným kolegom a kolegyniam, budeme hlasovať teda o návrhu uznesenia, ktoré predložili v rámci zvolania a odôvodnenia mimoriadnej schôdze navrhovatelia. „Národná rada Slovenskej republiky žiada vládu Slovenskej republiky, po prvé, zrušiť uznesenie č. 1134 k Memorandu o porozumení medzi vládou Slovenskej republiky a spoločnosťou Truthheim Invest LC. za účelom dostavby a následnej prevádzky novostavby Slovenského národného divadla prijaté na rokovaní vlády Slovenskej republiky 24. novembra 2004, po druhé, vrátiť riešenie dostavby a prevádzky novostavby Slovenského národného divadla z Ministerstva hospodárstva Slovenskej republiky do pôsobnosti Ministerstva kultúry Slovenskej republiky, po tretie, predložiť Národnej rade Slovenskej republiky návrh riešenia dofinancovania novostavby Slovenského národného divadla v termíne do 31. marca 2005“.
Mojš, Milan, poslanec NR SR (2019-09-13):
Teraz pristúpime k hlasovaniu o pozmeňujúcich návrhoch z rozpravy. Dajte, pán predseda, prosím, hlasovať o pozmeňujúcom návrhu poslanca Karola Galeka.
A. Belousovová, podpredsedníčka NR SR: (2008-04-10):
Ďalšiu otázku položil pán poslanec Ľubomír Petrák. Otázka znie: „Vážený pán premiér, ako hodnotíte návštevu ruského premiéra v Slovenskej republike? Aké sú konkrétne výsledky návštevy?“
M. Číž, podpredseda NR SR: (2007-06-19):
(Hlasovanie.) Prítomných 144 poslancov, za 95 poslancov, proti 22 poslancov, zdržalo sa 26 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
Kollár, Boris, predseda NR SR (2021-11-10):
Ďakujem pekne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Pán minister, prosím pekne, my máme dneska ale teraz na 16.45 hod. nahlásené grémium. Takže teraz prerušujem schôdzu a budeme... (Reakcia navrhovateľa.) Ak to bude dve minúty, tak, nech sa páči, dávam vám slovo.
Šimečka, Michal, podpredseda NR SR (2024-06-13):
Ďakujem. Na vaše vystúpenie je päť faktických poznámok. Ako prvý pán poslanec Pročko, nech sa páči.
Jurinová, Erika, poslankyňa NR SR (2016-10-21):
Podľa mňa hlavný dôvod, prečo ste prišli s takýmto rokovacím poriadkom, prečo takúto zmenu robíte, je, lebo nechcete vidieť to, čo sa deje okolo vás, a tvárite sa, že to neexistuje. Robíte to len preto, lebo opozícia poukazuje na dépeháčkarské kauzy, za ktorým je jeden z ministrov koaličnej vlády pán Kaliňák, a vy zavierate oči a tvárite sa, že je všetko v poriadku. Preto chcete zatvárať možnosti aj opozícii!
Milanová, Natália, poslankyňa NR SR (2019-01-31):
Ďakujem veľmi pekne za slovo. No ja sa priznám, že v tej faktickej rovine s pani Kaščákovou súhlasím, pretože sama mám k tomuto návrhu výhrady a prednesiem ich potom v rámci ústnej rozpravy, ale tých päť vymenovaných bodov, pozorne som počúvala, myslím, že tam tá zhoda je viac-menej stopercentná. Potom rozvediem ďalej. Ďakujem veľmi pekne.
Matovič, Igor, poslanec NR SR (2013-09-25):
Pán kolega Číž, buďte ticho, prosím vás, teraz je moja faktická poznámka. (Prerušenie vystúpenia predsedajúcim.)
Kollár, Boris, predseda NR SR (2022-09-22):
Ďakujem pekne. Poslankyňa Zemanová.
P. Hrušovský, predseda NR SR: (2004-05-27):
(Hlasovanie.) 128 prítomných, 127 za návrh, 1 proti. Návrh sme schválili. Ďalší návrh. M. Demeterová, poslankyňa: Ďalej je bod 4.
Blaha, Ľuboš, poslanec NR SR (2020-12-03):
Pán poslanec Dostál sa na chvíľku pozabudol. Pán Dostál, už nie je rok 1989. Vy teraz nepíšete článok do Nového Slova, tak skúste sa zase preorientovať, obhajujte teraz liberálnu demokraciu. To, čo ste obhajovali predtým v článkoch pre Nové Slovo a tzv. ľudovú demokraciu alebo ten komunizmus, tak to už teraz nie je v móde. Nezabúdajte. Ale k tej veci, ktorú ste načrtli v otázke pána Dobroslava Trnku ako kandidáta v roku 2011 na generálneho prokurátora, tam bolo viacero faktických omylov. Vy ste hovorili, že Dobroslava Trnku chcel voliť SMER, ale zabudli ste povedať, že preto, lebo keby bol zvolený, tak by padla vláda. A je legitímne právo opozície, aby chcela padnúť vládu, keďže pani Radičová vtedy povedala, že pokiaľ bude Trnka zvolený, tak padne vláda. Vy ako koalícia, vy ste tam vtedy sedeli, ste mali dosť hlasov na to, aby ste zvolili alternatívneho kandidáta, ale napriek tomu to vyzeralo na Dobroslava Trnku. A teraz sa spýtajme, že prečo? Vo videu medzi Kočnerom a Trnkom sa tvrdí pre toto. Kočner hovorí: „Ja som dal milión, Haščák dal milión,“ na to, aby sa kúpil nejaký poslanec vtedajšej koalície. Tam, kde ste sedeli aj vy, hej? Čiže SDKÚ, SaS, MOST a KDH sú dneska podozriví z toho, že jeden z nich zradil a bol kúpený, hej? Vyšetrovala to vtedy polícia Lipšicova, povedala, že skutok sa nestal. Medzitým to už vyšetrujú znova. V roku 2019 sa zase vyšetrovanie rozbehlo, takže budeme zvedaví na výsledok teraz takej aktivistickej polícii, akú máme dneska. No a teraz otázka je, kto teda bol kúpený? Hovorilo sa o sume 60-tisíc eur. Najčastejšie sa spomína, neuveríte, strana MOST – HÍD a ja som si pozrel, kto bol vtedy v poslaneckom klube MOST – HÍD? Neuveríte – Ondrej Dostál. Pán kolega, vy ste boli v poslaneckom klube MOST – HÍD, strany, o ktorej sa najčastejšie hovorí, že bola skorumpovaná, aby volila Dobroslava Trnku. Pán Dostál, cinklo vám 60-tisíc na účet?
Grendel, Gábor, podpredseda NR SR (2021-02-24):
Jedna faktická poznámka na vystúpenie pána poslanca Suska. Pán poslanec Kotleba, nech sa páči.
P. Paška, predseda NR SR: (2008-12-03):
(Hlasovanie.) 142 prítomných, 82 za, 60 sa zdržalo. Tento návrh sme schválili.
Jurinová, Erika, podpredsedníčka NR SR (2014-03-20):
Pán poslanec Brocka.
Blaha, Ľuboš, podpredseda NR SR (2024-05-10):
Ja viem, že sa vám to nepáči, pán Šimečka, ale musíte si vypočuť pravdu a týka sa to tejto témy, ja som tú súvislosť vysvetlil (reakcia z pléna), že toto celé je naozaj jedna chobotnica, ktorá má svoju predlohu, a preto vám tak prekáža ministerka kultúry, lebo vám kazí túto chobotnicu, kazí vám túto hru. To, čo ste odporúčali vo svojej štúdii, pán Šimečka, budem o tom pokračovať, bolo to ovládnutie aj kultúrnej oblasti, aj mediálnej oblasti.
Paška Pavol, predseda NR SR (2014-01-31):
(Hlasovanie.) 136 prítomných, 57 za, 5 proti, 74 sa zdržalo. Tieto body z návrhov sme neprijali.
Kollár, Boris, predseda NR SR (2022-12-19):
V rozprave vystúpi pán poslanec Šefčík.
Holeva, Viliam, poslanec NR SR (2014-03-26):
Ďakujem. Pán predseda, dajte, prosím, hlasovať o uznesení Národnej rady Slovenskej republiky, v ktorom Národná rada Slovenskej republiky vyslovuje súhlas so Zmluvou o obchodovaní so zbraňami.
Markovič, Peter, poslanec NR SR (2010-12-02):
Schváliť.